ไม่ใช่ความรู้สึกที่เพิ่งเกิดขึ้นกะทันหันนะครับ
ไม่ใช่ความรู้สึกแค่ชั่ววูบด้วยครับ
ถึงแม้จะเป็นเวลาเพียงไม่นาน
แต่ผมก็คิดอย่างถี่ถ้วนตลอดเวลาที่ผ่านมาครับ
คุณคิดยังไงกับผมครับ
ลองคบกันดูไหมครับ
ฉัน…
มีสายเข้านี่ครับ
อ้อ ค่ะ
ขอทางหน่อยครับ!
เกิดเรื่องอะไรขึ้น
ผู้ป่วยฉุกเฉินวิกฤติ
ตรวจสอบโรงพยาบาลที่สามารถส่งตัวได้
ฮัลโหล
ตำรวจเหรอคะ
คงชอลอูพูดครับ
ห้องฉุกเฉินมีอะไรเหรอครับ
พยายามฆ่าตัวตายเหรอ
ครับ ผมจะรีบไปเลยครับ
(ศูนย์การแพทย์ฉุกเฉิน)
แจ้งมากี่โมงครับ
แจ้งมาเมื่อ 30 นาทีที่แล้ว
มีเลือดปริมาณมากในที่เกิดเหตุครับ
เกิดอะไรขึ้นเหรอครับ
เสียเลือดมาก ความดันอยู่ที่ 80/50
เกือบหมดสติครับ
เดี๋ยวจะผ่าตัดหลอดอาหารที่แตกครับ
"หลอดอาหารแตก" เหรอครับ พยายามฆ่าตัวตายไม่ใช่เหรอครับ
เขาแทงตัวเองที่คอ ถ้าไม่ใช่ฆ่าตัวตายจะอะไรล่ะครับ
เห็นว่าใช้ตะเกียบทำอาหารแทง
เขามีประวัติจิตเวชเลยโทรไปครับ
ขอโทษนะคะ
ญาติของคุณชเวจุนกิใช่ไหมครับ
ใช่ค่ะ คุณหมอ
จุนกิจะไม่เป็นไรใช่ไหมคะ
ครับ เขาจะเข้ารับการผ่าตัดฉุกเฉิน เดี๋ยวจนท.จะนำเอกสารยินยอมมาให้ครับ
ผมเป็นแพทย์ประจำบ้านของภาควิชาจิตเวชครับ
ครับ
ผมอยากทราบสถานการณ์หน่อยครับ
น้องชายของคุณแทงคอตัวเองจริงๆ เหรอครับ
มันยังอยู่
จุนกิ!
ถ้าถึงขั้นเอาตะเกียบแทงคอ
ผมว่าไม่น่าใช่แค่พยายามฆ่าตัวตายธรรมดา
น่าจะเป็นโรคจิตเภท กับโรคหลงผิดเกี่ยวกับร่างกายตัวเองครับ
อาจจะเห็นภาพหลอนรุนแรงก่อนลงมือครับ
เอาเป็นว่ารอคนไข้ได้สติก่อนแล้วค่อยว่ากันอีกที
ตอนเขาพักฟื้นในไอซียู แผนกหัวใจและทรวงอกจะคอยดูแลเอง
ซักประวัติคนไข้จากญาติละกัน
ครับ ได้ครับ
(รับแดดอุ่น กรุ่นไอรัก)
- ที่รัก - อือ
ไปส่งไก่นะ เดี๋ยวมา
ไม่ต้องครับ เดี๋ยวผมไปเองครับ
ทำไมอยู่ๆ ถึงได้ขยันเบอร์นี้
น่าจะมีเรื่องอะไรแหละ
เวลาชานมีเรื่องในใจทีไรก็เป็นแบบนี้ทุกทีนี่นา
อันนี้ฉันสงสัยเลยอยากถามน่ะค่ะ
เมื่อกี้รอฉันอยู่เหรอคะ
ครับ
ทำไมคะ
ผมคิดถึงคุณครับ
อ้าว ยูชาน ไม่เจอกันนานเลยนะ
ครับ แม่
ว่าไง ทำไมช่วงนี้ไม่แวะมาที่บ้านเลย
พอดีงานผมยุ่งๆ น่ะครับ
อ้อ
รู้ว่าดาอึนอยู่บ้านเลยแวะมาเหรอ
เปล่าครับ ดาอึนอยู่บ้านเหรอครับ
เห็นว่าวันนี้หยุดน่ะ
แต่ดาอึนเหมือนจะไม่สบายตั้งแต่เมื่อวาน
ข้าวปลาก็ไม่กิน นี่ยังนอนซมอยู่เลย
ป่วยหนักเลยเหรอครับ
ไม่รู้งานที่โรงพยาบาลหนักไป จนไม่ไหวหรือเปล่าก็ไม่รู้
มัวแต่ดูแลคนอื่นจะมีประโยชน์อะไร ถ้าไม่ได้ดูแลตัวเองเลย
เป็นห่วงใจจะขาดอยู่แล้ว
เฮ้อ
(โรงพยาบาลม.มยองชิน)
ฉันบอกแล้วไงคะว่าซอวานของเรา กลายเป็นแบบนั้นเพราะการเรียน
แต่ทำไม
ทั้งหมดเพราะคุณ
ทำไมถึงให้ซอวานของเราออกจากโรงพยาบาล
เขายังป่วยอยู่แท้ๆ!
ถ้าลูกฉันไม่ป่วยอยู่ เขาคงไม่ตายแบบนั้นหรอก
ให้ลูกฉันออกจากโรงพยาบาลทำไม
ทำไม!
เรื่องทั้งหมด
พวกแกทุกคนต้องรับผิดชอบ ฉันไม่ยอมแน่
ลูกชายที่น่าสงสารของฉัน
พวกแกทุกคนเลย!
คุณพ่อใจเย็นๆ นะครับ
ใจเย็นๆ นะครับ
คนไข้ชื่อโจนัมกุก ก่อนหน้านี้เขาทำร้ายตัวเองหนึ่งครั้งต่อวัน
แต่สัปดาห์ที่ผ่านมา เขาไม่ทำร้ายตัวเองเลยสักครั้ง
อาการดีขึ้นมากเลยครับ
ตอนนี้จำนวนครั้งที่ใช้ยาอัลปราโซแลม เมื่อมีอาการก็ลดลงเช่นกันครับ
เราน่าจะอนุญาตให้คนไข้โจนัมกุก มีคนมาเยี่ยมได้แล้วละมั้ง
ครับ อาจารย์ ผมจะโทรหาญาติคนไข้แล้วนัดมาคุยครับ
อือ
ส่วนหมอชามินซอ โครงร่างวิทยานิพนธ์ที่จะให้ช่วยดู
ส่งเมลมาให้ภายในคืนนี้นะ
ค่ะ ขอบคุณค่ะอาจารย์
แว่นเก่าจนชักจะมองไม่ค่อยชัดแล้ว
วันนี้พอแค่นี้
เดี๋ยวผมจะแวะไปร้านแว่น แล้วไปตรวจคนไข้นอก ทำงานกันไปนะ
ครับ เชิญครับ อาจารย์
ขอบคุณค่ะอาจารย์
อาจารย์ครับ
อาจารย์
ไม่รู้สึกอะไรเลยจริงเหรอครับ
หมอชอลอู พูดเรื่องอะไรน่ะ
คนไข้ที่เราให้ออกจากโรงพยาบาล เลือกจบชีวิตตัวเอง
แต่ทำไมอาจารย์ถึงยังนิ่งเฉยได้ขนาดนี้ครับ
ผมไม่เข้าใจเลยจริงๆ ครับ
ผมดูเป็นแบบนั้นเหรอ
เดี๋ยวไปตรวจคนไข้นอกสายนะคะ ไปเถอะค่ะ
คงชอลอู มานี่มา
นายคิดว่า
ถ้าเจอกับความตายของคนไข้มาหลายครั้งแล้ว
จะไม่รู้สึกเสียใจเหรอ
ความตายน่ะ
ต่อให้เจอมันมาเป็นสิบล้านครั้งแล้วก็ไม่มีทางชิน
ยังไงก็เศร้าทั้งสิบล้านครั้งนั้นแหละ
ทุกคน
แกล้งทำเป็นว่าไหวต่างหาก
ญาติของคุณคิมซอวานเป็นยังไงบ้างคะ
ทีมรปภ.มาเชิญออกไปน่ะ
ฉันจะจัดการเรื่องนี้เอง
ทุกคนไม่ต้องแตกตื่นนะ
ทำงานกันเถอะ
- ค่ะ - ค่ะ
รายการยาของคุณจองฮารัมเปลี่ยนนะ
เช็กก่อนให้ยาด้วยนะ
ค่ะ แต่คุณจองฮารัมบ่นว่าไม่สบายท้อง ควรแจ้งคุณหมอเจ้าของไข้ไหมคะ
ลองเช็กดูว่าหลังทานอาหารเสร็จ คนไข้ทานอะไรเพิ่มอีกหรือเปล่า
ถ้าหลังทานยาตัวใหม่แล้วคนไข้ยังพูดอย่างนี้อีก
ก็อาจจะต้องส่งไปตรวจที่อายุรกรรม
ตอนนั้นค่อยแจ้งแล้วกัน
ค่ะ ได้ค่ะ
- งั้นก็ตั้งใจทำงานกันนะ - ค่ะ
เออใช่
มีใครติดต่อพยาบาลดาอึนดูบ้างหรือยัง
ฉันโทรไปแล้วแต่ไม่รับสายค่ะ
เพราะเป็นวันหยุดเลยพักผ่อนอยู่มั้งคะ
พอพยาบาลดาอึนมาทำงานก็ช่วยๆ เขาหน่อยนะ
ยังไงคุณคิมซอวานก็เป็นคนไข้ ที่พยาบาลดาอึนเคยดูแลอย่างใกล้ชิดน่ะ
- ค่ะ - ค่ะ
พยาบาลดาอึน โอเคไหม
วันนี้เธอหยุดนี่นา!
พักผ่อนนะ เจอกันพรุ่งนี้
กินข้าวด้วยล่ะ
ภาพของคุณคิมซอวาน
เอาไงดี
ต้องเอาออกแหละค่ะ
(นักเวทระดับเจ็ด คิมซอวาน)
จะให้ไปใช้ห้อง ไปนอนบนเตียงของคนที่ฆ่าตัวตาย
ผมไม่เอาเด็ดขาดครับ!
พยาบาลจองรัน เกิดอะไรขึ้น
เขาเอาแต่ขอเปลี่ยนห้องน่ะค่ะ
เดี๋ยวเปลี่ยนให้ค่ะ
(คิมซอวาน)
คุณหมอคะ
- ว่าไงครับ - เป็นอะไรคะ
คุณหมอดูผลตรวจคนไข้คนเดิมมาสักพักแล้วนะคะ
อ้าว คนเดิมหรอกเหรอ
เพราะคนไข้จิตเวชที่เสียชีวิตไปหรือเปล่าคะ
คุณก็รู้เหรอครับ
ขนาดฉันวันนี้ยังรู้สึกแปลกๆ ทั้งวันเพราะเรื่องนี้
คุณหมอคงรู้สึกแย่กว่าฉันอีกสินะคะ
(ฮวังยอฮวัน: รู้สึกไม่ดีเลยว่ะ มาก๊งกันหน่อยสิ)
(เธอมีเรื่องอะไรเหรอ)
(ที่โรงพยาบาลเจอมาหนัก)
เฮ้ย ยูชาน!
เฮ้อ เฮ้ย ยูชาน!
ทำไมพี่ดงโกเป็นอย่างงี้ครับ
พาไปนั่งก่อน ให้นั่งตรงนี้
เฮ้ยๆ
เกิดอะไรขึ้นครับ
ที่โรงพยาบาลมีเรื่องนิดหน่อย
มีคนไข้เสียจากฆ่าตัวตายน่ะ
ดาอึนก็รู้จักคนไข้คนนั้นใช่ไหมครับ
ใช่ เป็นคนไข้ที่สนิทกับดาอึนน่ะ
เพราะอย่างงี้ดาอึนเลยป่วยเหรอ
- ดาอึนป่วยเหรอ - เอ๊ะ
ยอฮวัน
ต่อกันอีกสักแก้วนะ
ดื่มไปตั้งเยอะแล้ว ไอ้เวร พอได้แล้ว
เป็นคนไข้ที่ไอ้หมอนี่รักษาร่วมด้วย
คงปวดใจหนักเลย
เป็นห่วงดาอึนเลยแฮะ
ถ้าทำใจได้เร็วเหมือนอย่างที่เคยก็คงจะดี
ยัยนั่นไม่เคยทำใจได้เร็วเลย
ตอนหนูแฮมสเตอร์ที่เลี้ยงตายไป
ก็กินข้าวกินปลาไม่ได้
อยู่เป็นเดือนเลยครับ ยัยนั่นน่ะ
เป็นคนเข้มแข็งแต่ก็อ่อนไหว
ยิ้มง่ายแต่ก็ร้องไห้ง่าย
ดาอึนเก็บความรู้สึกตัวเองไม่เก่งเลยจริงๆ ครับ
ผู้เชี่ยวชาญเรื่องจองดาอึนมาเองเลย
คงยังไม่ได้เปลี่ยนรหัสผ่านใช่ไหม
ถูกแฮะ
เดี๋ยวๆ รองเท้าๆ
โอเค
ได้แล้วๆ
แค่โยนมันไว้ตรงไหนก็ได้แล้วออกมาเลย
จะเกลียดก็เกลียดไม่ลงอีก
คอก็ไม่แข็ง แต่ทำไมกินเหล้าจัดหนักจัดเต็มล่ะครับ
มีเรื่องน่ะ
ฟังจากหมอฮวังแล้วครับ
พยาบาลดาอึนคงปวดใจมากแน่ๆ
นายไปคอยดูแลอยู่ข้างๆ เขาด้วยนะ
พี่ทำเองก็ได้นี่ครับ
อันที่จริง
วันนั้นผมเห็นหมดแล้วครับ
ไม่ได้คบกันแล้วหรอกเหรอครับ
เปล่า
โดนปฏิเสธเหรอครับ
เปล่า
สารภาพรักไปแล้วแต่ยังไม่ได้คำตอบ
ตอนนั้นคนไข้เสียพอดี
พี่ไหวไหมครับ
ไม่ไหวสิ
แต่พยาบาลดาอึนคงจะไม่ไหวยิ่งกว่า
(ผู้โทรไม่มีสติ)
รู้สึกเหมือนไม่ได้คุยกันมานานเลยแฮะ
เย็นนี้มาที่ร้านหน่อย
ทำไม มีเรื่องอะไรเหรอ
ก็แค่มาเถอะน่า
หน้าซีดเป็นกระดาษเลยลูกฉัน
วันนี้ลาป่วยไม่ได้เหรอ
ถ้าหนูลาป่วยกะทันหันมันไม่มีคนมาทำแทนไง
หนูต้องไป
(โรงพยาบาลมหาวิทยาลัยมยองชิน)
อ้าว ทำไมมาเร็วขนาดนี้ครับ คุณพยาบาล
พอดีตื่นเร็วน่ะค่ะ
ขออนุญาตส่งเวรจากเวรกลางคืนครับ
คุณชเวจุนกิ อายุ 33 ปี ใช้ตะเกียบ
แทงลำคอด้านซ้ายและหลอดอาหารครับ
ผ่าตัดฉุกเฉินที่ห้องฉุกเฉินแล้วย้ายไป สังเกตอาการต่อในหอผู้ป่วยหนักศัลยกรรม
ตอนพักฟื้นอยู่ในแผนกทรวงอก เขายังคงพยายามทำร้ายตัวเอง
ทำให้ทำการรักษาต่อได้ลำบาก
เลยส่งตัวมาที่วอร์ดเราครับ
ฉันจะดูแลคนไข้เคสนี้เองค่ะ
ไม่สิ เขาพักในห้องที่ฉันดูแลอยู่ไง
ก็พยาบาลดาอึนดูเหนื่อยๆ นี่นา
ฉันไม่เป็นไร แค่ครั่นเนื้อครั่นตัวเอง
ยังไม่ได้ซักประวัติของคุณชเวจุนกิใช่ไหมคะ
ตามที่คุยกับญาติคนไข้
ญาติบอกว่าคนไข้ทำร้ายตัวเอง เพราะพยายามจะเอาหินที่อยู่ในคอออกไปครับ
อาการซึมเศร้าของเขาแย่ลง
- จนสองเดือนนี้น้ำหนักเขาลดไปแปดกิโลครับ - ค่ะ
วันนี้พยาบาลดาอึนดูไม่ค่อยไหวเลยนะคะ
ไม่น่าใช่แค่ครั่นเนื้อครั่นตัวแล้ว
ไม่รู้เลยค่ะว่าปล่อยให้ทำงานทั้งอย่างนี้จะดีไหม
คงจะตั้งใจทำงานเพื่อให้ลืมแหละมั้ง
แล้วห้องที่คุณชเวจุนกิพัก ก็เคยเป็นห้องของคุณคิมซอวานนี่คะ
จะไหวไหมนะ
นั่นน่ะสิคะ
จะเลี่ยงไปตลอดก็ไม่ได้หรอก ใช่ไหมล่ะ
ปล่อยเขาทำไปก่อนเถอะ
(วอร์ด 53 รายชื่อผู้ป่วย)
สวัสดีค่ะ
อึดอัดมากเลยใช่ไหมคะ
ขอวัดความดันก่อนนะคะ
ชื่ออะไรคะ
(ชเวจุนกิ)
คุณชเวจุนกิใช่ไหมคะ
ขออนุญาตนะคะ
ความดันปกติดีนะคะ
ถ้ายังพูดได้ลำบาก
ถ้ารู้สึกไม่สบายตรงไหนอยู่ รบกวนช่วยพยักหน้า
หรือยกมือแบบนี้หน่อยได้ไหมคะ
ถ้างั้นก็พักผ่อนนะคะ
คุณชเวจุนกิ!
คุณจุนกิ ไม่ได้ค่ะ ใจเย็นๆ ค่ะ!
คุณผู้ดูแล!
ไม่ได้ค่ะ พอเถอะค่ะ คุณจุนกิ ไม่ค่ะ!
คุณจุนกิ ตั้งสติก่อนค่ะ!
อย่าเกร็งนะคะ!
คุณชเวจุนกิมีความเสี่ยงสูงมากที่จะทำร้ายตัวเอง
ขอผูกยึดร่างกายเพื่อความปลอดภัยนะครับ
ดูเหมือนตอนนี้คุณกำลังทรมานมาก จะขอฉีดยาระงับประสาทให้นะครับ
ฉีดยาตามสถานการณ์ครับ
ฉีดเอติแวนสองมก ฮาโลเพอริดอล 2.5 มก.ค่ะ
คุณชเวจุนกิ ไม่เป็นไรนะครับ
เดี๋ยวจะรู้สึกสบายขึ้นครับ
(ผู้ล่วงลับ บุตรของชเวจุนกิ)
(บุตรของชเวจุนกิ กำลังทำพิธีเผาศพ)
จุนกิกับภรรยาเป็นคู่รักที่อบอุ่น คอยดูแลกันและกันมาตลอดค่ะ
แต่หลังจากที่น้องสะใภ้เสียชีวิต ทุกอย่างก็เปลี่ยนไปค่ะ
น้องสะใภ้ของคุณฆ่าตัวตาย
ทั้งคุณชเวจุนกิทั้งคุณคงทุกข์ใจมากเลยสินะครับ
ฉันก็ทุกข์ใจ
แต่หัวใจของจุนกิแตกสลายไม่มีชิ้นดีเลยค่ะ
นั่นสินะครับ
ทั้งคู่เพิ่งแต่งงานได้ไม่นาน
เป็นคู่ที่น่ารัก
จนกระทั่งแต่งงานและมีลูก
เป็นคู่ที่มีพร้อมทุกอย่างจนไม่ต้องอิจฉาใคร
มองทางนี้สิลูก มองมาแล้วๆ
จะตั้งชื่อลูกว่าอะไรดีนะ
ต้องรีบตั้งชื่อลูกได้แล้วนะ
นั่นสิ ตั้งชื่อลูกว่าอะไรดีนะ
ชื่ออะไรจะเหมาะกับลูกเราที่สุดนะ
เขาบอกว่าเป็นโรคใหลตายในทารกค่ะ
เด็กจากไปโดยไม่มีสาเหตุ
ตอนที่ตื่นมาเจอตอนเช้าเด็กก็ไม่หายใจแล้วค่ะ
ขั้นตอนพิธีฌาปนกิจ จะดำเนินการตามที่อธิบายไปเมื่อครู่นะคะ
แต่ว่าช่องชื่อผู้เสียชีวิตยังไม่ได้ระบุน่ะค่ะ
ชื่อ…
ไม่มีครับ
(ชื่อผู้เสียชีวิต บุตรของชเวจุนกิ)
ผมยังไม่ทัน
ได้ตั้งชื่อลูกเลยด้วยซ้ำครับ
แม่ขอโทษ!
ลูกแม่!
คยองซอ
ปล่อยไว้เถอะ เดี๋ยวฉันเก็บเอง
เข้าไปในห้องเถอะ
เข้าไปพักผ่อนเถอะนะ
จุนกิน้องฉันพยายามทำดีที่สุดแล้วจริงๆ ค่ะ
หัวใจของพ่อแม่ที่ต้องฝังศพลูกตัวเอง โดยที่ไม่รู้สาเหตุการตาย
จะบรรยายออกมายังไงได้คะ
แต่หลังจากนั้นน้องสะใภ้ก็พูดน้อยลงเรื่อยๆ
สิ่งเดียวที่จุนกิทำได้
คือการอดทนอยู่อย่างเงียบๆ ค่ะ
ทำไมถึงจากไปแบบนั้นได้คะ
การที่จากไปแบบนั้น
แล้วคนที่ยังเหลืออยู่ทำยังไงคะ
อาการหลงผิดของคนไข้
อาจจะมีสาเหตุ
จากความทุกข์ที่คุณภรรยาจากไปก็ได้ครับ
แน่นอนว่านี่ไม่ใช่ การแสดงความเศร้าตามปกติครับ
แล้วต่อจากนี้น้องชายฉันจะเป็นยังไงคะ
ก่อนอื่นต้องใช้ยา เพื่อบรรเทาอาการหลงผิดและวิตกกังวลครับ
สิ่งที่จำเป็นที่สุดในตอนนี้ คือการทำให้เขาอยู่ในอาการสงบครับ
ประชุมเคสอาทิตย์นี้จะเอาเคสไหนดี
ฉันอยากทำเคสคุณกวักคยองฮี
ที่แอดมิตด้วยโรคเก็บสะสมสิ่งของ
คุณคิมกอนจงที่อยู่ห้อง 509
น่าจะมีอาการหลงผิดว่าคนรอบตัวเป็นตัวปลอม
ถ้าเราทำเคสนี้…
อ้าว อาจารย์
- สวัสดีค่ะ - นั่งเถอะ นั่งๆ
เฮ้อ เจ้าเด็กพวกนี้ ได้นอนกันบ้างไหมเนี่ย
- ค่ะ ไม่เป็นไรค่ะ - ไม่เป็นไรครับ
ฮวังจาอึม นายควรสระผมได้แล้วนะ
ครับ
- ฮวังยอฮวัน - ครับ
ลองเป็นคนนำเสนอในประชุมใหญ่ครั้งนี้ไหม
นำเสนอเหรอครับ
เรื่องโรคพีทีเอสดี
ของผู้รอดชีวิตจากการฆ่าตัวตาย น่าจะลองทำเรื่องนี้นะ
ถ้างั้นยกตัวอย่างเคส ของคุณชเวจุนกิด้วยได้ไหมครับ
คุณชเวจุนกิเหรอ
หลังจากสูญเสียคนในครอบครัว
เขามีอาการของโรคจิตเภทร่วมกับโรคซึมเศร้า เป็นเคสที่แปลกเลยอยากลองทำดูครับ
ก็ได้ งั้นก็เตรียมตัวตามนั้นเลยนะ
- ครับ - ฝากด้วยนะ
เช็กชาร์ตก่อนส่งเวรนะ อย่าให้พลาดอีกล่ะ
- ได้ค่ะ - ถ้าเขาโทรมาอีกเป็นเรื่องแน่
ค่ะ
- ทีมคุณพยาบาลครับ - อ้าว
มีของว่างมาส่งครับ
ทั้งหมดนี้มันอะไรกันคะ
ผมซื้อของตัวเอง แล้วคิดถึงคุณพยาบาลด้วยเลยซื้อมาฝากครับ
คุณหมอใจป้ำจังเลยค่ะ
ขอบคุณมากเลยค่ะ
- ครับ - แซนด์วิชนี่นา
อันนี้แบ่งให้เวรกลางคืนด้วยแล้วกัน
ค่ะ
เอ่อ กินกันตามสบายเลยครับ
- ค่ะ ขอบคุณค่ะ - ขอบคุณนะคะ
ขอบคุณนะคะคุณหมอ
อันนี้ต่อให้แบ่งให้เวรกลางคืนก็ยังเหลืออีกนะคะ
ไหนเธอบอกว่ากำลังไดเอ็ทอยู่
แค่แซนด์วิชเอง ไม่อ้วนหรอกค่ะ
กินแค่อันเดียวพอ อย่าเบิ้ล
ค่ะ
(คุณมินดึลเร แจ้งยอดค้างชำระ)
(แดฮันการ์ด แจ้งยอดค้างชำระ)
มาแล้วเหรอ
ให้มาหาทำไม
- ให้มากินอันนี้ - ทำต็อกบกกีไว้เหรอ
เวลาเธอไม่สบายแล้วอยากกินของเผ็ดนี่นา นั่งสิ
พอดีเลย ฉันกำลังหิวตาลายเลย
กินไปนะ เดี๋ยวเอาน้ำอัดลมมาให้
(ปิด)
เผ็ดนะ แต่อร่อย
รู้ไหมว่าทำไมเวลาเหนื่อยคนถึงอยากกินของเผ็ด
หือ
เขาบอกว่าร่างกายเรา รับรู้รสเผ็ดว่าเป็นความเจ็บปวด
พออะดรีนาลีนพลุ่งพล่าน เพื่อบรรเทาความเจ็บปวดที่ว่า
เลยทำให้คลายเครียดได้
ในต็อกบกกีมีสารแคปไซซินที่ให้ความเผ็ด
กับสารเควอซิทิน ช่วยให้เลือดไหลเวียนดี ช่วยขับของเสียออกด้วย
พล่ามอะไรของนาย
สั้นๆ ก็คือช่วยคลายเครียดได้ ขอบคุณนะเพื่อน
เอาละ
อ้าว อะไรๆ
ฉันกินไม่อิ่มนะ
เดี๋ยวทำให้เพิ่ม
นายไม่กินเผ็ดนี่นา
อือ
จู่ๆ ก็อยากกินน่ะ
คุณพ่อครับ ตรงนี้เป็นวอร์ดคุ้มกัน เข้าไม่ได้นะครับ
ขอโทษด้วยนะครับ
ผม…
เพิ่งไปส่งซอวานของผมมา
ตอนนี้
ผมไม่มีลูกให้กอดตอนร้องไห้แล้วด้วยซ้ำ
ขอโทษด้วยนะครับ
แต่คุณทำแบบนี้ที่นี่ไม่ได้นะครับ
แล้วจะให้ผมทำยังไง
แค่ฝังลูกเอาไว้ในใจเหรอ
- สวัสดีครับ - สวัสดีค่ะ
- สวัสดีครับ
- สวัสดีค่ะอาจารย์ - สวัสดีครับ
(การประชุมใหญ่ เกี่ยวกับผู้รอดชีวิตจากการฆ่าตัวตาย)
เริ่มกันเลยไหมครับ
พยาบาลดึลเร ช่วยปิดไฟหน่อยได้ไหมครับ
ค่ะ
เคาน์เตอร์ล่ะ
ให้พยาบาลดาอึนเฝ้าอยู่ค่ะ
(ประชุมใหญ่ เกี่ยวกับผู้รอดชีวิตจากการฆ่าตัวตาย)
(ครอบครัวของผู้เสียชีวิต)
หัวข้อของวันนี้คือโรคพีทีเอสดี
ภาวะป่วยทางจิตหลังเหตุการณ์รุนแรง โดยเฉพาะความเจ็บปวด
ของผู้รอดชีวิตจากการฆ่าตัวตายครับ
ผู้รอดชีวิตจากการฆ่าตัวตาย
หมายถึงคนที่มีคนใกล้ชิดฆ่าตัวตาย
และหลังจากนั้นก็ยังคงต้องใช้ชีวิตต่อไป
โดยอดทนกับบาดแผลทางใจเหล่านี้ครับ
ช่วงที่ผ่านมาพวกเราทุกคนได้เผชิญกับ
ช่วงเวลาที่ยากลำบาก
หวังว่าการประชุมในครั้งนี้ จะช่วยให้เราได้ย้อนกลับมามองตัวเอง
และเข้าใจความเจ็บปวดของคนไข้มากขึ้นครับ
ชเวจุนกิ อายุ 33 ปี
ประมาณหกเดือนก่อน
เขาสูญเสียลูกคนแรก ไปด้วยโรคการเสียชีวิตเฉียบพลันในเด็กทารก
หลังจากนั้นไม่นาน ภรรยาของเขาฆ่าตัวตาย
ทำให้เขาต้องเผชิญกับโศกนาฏกรรมอีกครั้งครับ
ผมรู้ว่ามันยากมากครับ
แต่ช่วยเล่า
เรื่องของผู้ที่จากคุณไปให้ฟังหน่อยได้ไหมครับ
หมายถึง
ภรรยาผมเหรอครับ
เป็นคนจิตใจดีมากครับ
เขาชอบผู้คน
โดยเฉพาะอย่างยิ่ง
รักเด็กเป็นพิเศษเลยครับ
เอามาสิ เดี๋ยวฉันทำเอง
เสื้อเธอเปียกน่ะ
นี่เหรอ
น้ำนมไหลน่ะ
น้ำนมยังไหลอยู่เลย
ทั้งที่ตอนนี้ไม่มีลูกแล้วแท้ๆ
ทำไมไม่เปิดไฟล่ะเนี่ย
คยองซอ!
ไม่นะ ไม่
คยองซอ!
ไม่นะ
ผมมองเห็นภาพร่างไร้วิญญาณของคยองซอ
ทุกครั้งที่หลับตาครับ
(ครอบครัวที่ได้รับผลกระทบจากการฆ่าตัวตาย)
เมื่อเผชิญหน้ากับโศกนาฏกรรม อย่างการฆ่าตัวตาย
ผู้รอดชีวิตจากการฆ่าตัวตาย
มีแนวโน้มสูงมากที่จะโทษว่า ทุกอย่างเป็นความผิดของตัวเองครับ
พออยู่คนเดียวแล้วผมถึงได้รู้ครับ
ว่าบ้านมันเงียบขนาดไหน
ถ้าเกิดว่า
คุณหมอครับ ถ้าเกิดว่า
ถ้าผมไม่ปล่อยคยองซอไว้ตามลำพังอย่างนั้น
คยองซอจะยังมีชีวิตอยู่ไหมครับ
ถ้าผมชวนเขาคุยเรื่องนี้สักครั้ง
หรือถ้าผมร้องไห้ไปกับเขา
คยองซอจะยังมีชีวิตอยู่ไหมครับ
บางครั้งก็คิดว่า
ตัวเองคือคนที่ทำร้ายอีกฝ่าย
ขอจบการนำเสนอครับ
การฆ่าตัวตาย
จะส่งผลกระทบอย่างรุนแรงต่อคนรอบข้าง
อย่างน้อยห้าถึงสิบคนครับ
ช่วงที่ผ่านมา
ในวอร์ดของเรา
มีผู้ป่วยที่ออกจากโรงพยาบาลไป เสียชีวิตจากการฆ่าตัวตายครับ
บุคลากรทางการแพทย์ก็เป็นคน
ผมคิดว่าในที่แห่งนี้ยังมีคนที่จมดิ่ง
อยู่กับการสูญเสียในครั้งนี้ครับ
เราเป็นเพียงผู้รอดชีวิตครับ
คนที่ยังต้องดำเนินชีวิตต่อไป
เพราะฉะนั้นอย่าหยุดก้าวเดิน
แค่ใช้ชีวิตในแต่ละวันต่อไปครับ
การมีชีวิตอยู่ในปัจจุบัน
อาจเปรียบได้กับ
การยืนอยู่บนคมมีดครับ
เพราะอนาคตก็ยังมาไม่ถึง
ส่วนอดีตก็ได้ผ่านพ้นไปแล้วครับ
พวกเรา
กำลังยืนอยู่บนคมมีดที่มีชื่อว่าปัจจุบันครับ
อ้าว หมอโกยุน
- ไม่ได้เจอกันนานเลยนะครับ - ค่ะ
- เพิ่งเลิกงานเหรอครับ - ค่ะ
อากาศตอนกลางคืนนี่ดีจังเลยนะคะ
นั่นสิครับ ดีจริงๆ ครับ
แต่คุณหมอดูเหนื่อยๆ นะคะ งานเยอะเหรอคะ
- ก็นิดนึงครับ - อ๋อ
รถเมล์มาแล้ว
ตอนนี้สบายดีแล้วใช่ไหมครับ
เอ่อ ค่ะ
ปกติเวลาที่ใจของเราเจ็บปวด ร่างกายของเราก็จะพังตามไปนะครับ
แต่ไม่มียารักษาได้ครับ
ต้องกินของอร่อยๆ ดูอะไรสนุกๆ
ทำในสิ่งที่อยากทำไปนั่นแหละครับ
ทำอย่างนั้นแล้ว ก็พอจะลืมความเจ็บปวดไปได้สักนิดครับ
คุณหมอเจอเรื่องปวดใจมาสินะคะ
เอ่อ ครับ ผมก็…
(มังกรเพลิงโลเรนครันทซ์)
นั่นเกมที่คุณคิมซอวานเคยพูดถึงสินะ
ส่วนนั่นก็น่าจะตัวผู้ไกล่เกลี่ย
คิดว่าไงคะ เหมือนฉันไหมคะ
- ครับ ก็นิดหน่อย - เหรอคะ
ถ้าพยาบาลจองรันมาเห็นคงเคืองแน่
คุณซอวานบอกว่าพยาบาลจองรัน
เหมือนสัตว์ประหลาดอะไรสักอย่างน่ะค่ะ
คงเป็นตัวนั้นมั้งคะ
ใจร้ายมากเลย ว่าไหมคะ
(เปลี่ยนแปลงชีวิตคุณ)
คุณพยาบาล
ค่ะ คุณพ่อ
ข้างๆ ซอวานของผม
มีคุณพยาบาล
คอยนั่งอยู่เป็นเพื่อนอย่างนี้ใช่ไหมครับ
ลูกของผม
ตอนอยู่ในโรงพยาบาลคงไม่รู้สึกเหงาสินะครับ
อย่างน้อย
เขาก็คงได้มีความทรงจำดีๆ ติดตัวไปด้วยครับ
ฉันเชื่อว่าต้องเป็นอย่างนั้นแน่นอนค่ะ
ที่ผ่านมา
ขอบคุณนะครับ
เดี๋ยวก่อนค่ะคุณพ่อ
ที่วอร์ดมีจิตบำบัดแบบกลุ่ม สำหรับครอบครัวของผู้ที่ฆ่าตัวตายค่ะ
ลองมาดูสักครั้งไหมคะ
"จิตบำบัดแบบกลุ่ม" เหรอครับ
เผื่อจะได้ระบายความเสียใจออกมาค่ะ
ทำไมถึงดีกับผมขนาดนี้ครับ
ทั้งที่ไม่ต้องทำถึงขนาดนี้ก็ได้
ฉันคิดว่าฉันเข้าใจ
ความรู้สึกของคุณพ่อน่ะค่ะ
สวัสดีครับ
สวัสดีค่ะ
ค่ะ อยู่ที่เคาน์เตอร์
ผมหวังว่ากลุ่มจิตบำบัดนี้
จะเป็นเข็มขัดนิรภัยของทุกคนนะครับ
การคาดเข็มขัดนิรภัยหลายเส้น
ยังไงก็ปลอดภัยกว่าแค่เส้นเดียวใช่ไหมครับ
- ค่ะ - ครับ
การกินยาอย่างสม่ำเสมอ การพูดคุยกับหมอ
การแจ้งอาการของตัวเองอย่างชัดเจนให้หมอรู้
การมียาฉุกเฉินติดตัว
สิ่งเหล่านี้จะเป็นเข็มขัดนิรภัยของทุกคนครับ
กลุ่มจิตบำบัดเป็นพื้นที่ปลอดภัย
ที่คุณจะสามารถระบายความในใจได้อย่างเต็มที่
เข้าใจความเจ็บปวดของตัวเอง
และเข้าใจความเจ็บปวดของผู้อื่นด้วยครับ
ก่อนที่เราจะเริ่ม
ขอแนะนำคนที่เข้ามาใหม่ในวันนี้นะครับ
คุณชเวจุนกิ
ขอเสียงปรบมือต้อนรับด้วยครับ
งั้นมาเริ่มกันเลยนะครับ
หลังจากที่พ่อเสียไปจากการฆ่าตัวตาย
ฉันเป็นทุกข์มากเลยค่ะ
เราทะเลาะกันเรื่องเงินอยู่บ่อยๆ
ฉันเลยคิดว่าเรื่องนี้อาจจะเป็นสาเหตุ
แม้แต่ตอนนี้
ฉันยังไม่กล้าลบเบอร์ของเขาออกไปเลยค่ะ
ถ้าตอนนั้นฉันรับสายจากเพื่อน…
การที่ผมอยู่คนเดียวมันรู้สึกแปลกครับ
รู้สึกเหมือนผมควรจะตายตามไป
รู้สึกผิดแทบตายที่ตัวเองยังมีชีวิตอยู่
แต่ละคืน
ผมหลับตาลง ด้วยความหวังว่าจะไม่ตื่นขึ้นมาอีกครับ
แต่ว่า
พอลืมตาตื่นขึ้นมา
ความเจ็บปวดก็เริ่มต้นอีกครั้งครับ
คุณชเวจุนกิ
เป็นยังไงบ้างครับ
อยากจะลองพูดดูหน่อยไหมครับ เรื่องอะไรก็ได้ครับ
ถ้ายังลำบากใจที่จะพูด เอาไว้คราวหน้าก็ได้ครับ
ภรรยาผม
เขา…
ฆ่าตัวตายครับ
ผมไม่เคยคิดว่าเขาจะด่วนจากไปแบบนี้ครับ
มันกะทันหันมาก
จนตอนนี้ผมยังไม่รู้สึกว่าเป็นเรื่องจริงเลยครับ
ผมรู้สึกสงสารเขามาก
ผมคิดว่า
เป็นความผิดของผมเอง
มันทรมานมากครับ
ดูเหมือนว่าคุณชเวจุนกิ
ยังปล่อยวางเรื่องคุณภรรยาไม่ได้สินะครับ
ไม่ทราบว่า
ได้มองภรรยาของคุณ ตอนบรรจุศพลงในโลงไหมครับ
ไม่ครับ เพราะผมทนมองไม่ไหว
ถ้างั้น
ลองจัดงานศพให้คุณภรรยาอีกรอบดูไหมครับ
หมอชามินซอ มาช่วยหน่อยครับ
ค่ะ อาจารย์
นอนตรงนี้สักครู่นะ
คุณชเวจุนกิ
ลองจินตนาการว่า
คนตรงหน้าคุณตอนนี้ คือคุณภรรยาที่จากไปแล้วนะครับ
ถ้าหากว่ามีเรื่องที่คุณไม่เคยได้พูดออกไป
พูดออกมาตอนนี้ได้นะครับ
ฉันแค่คิดว่าสิ่งที่ฉันทำคือการให้เวลา
เวลาให้เสียใจ เวลาให้เจ็บปวด
เวลาที่จะลืม
ใช่
ฉันคิดว่าฉันให้เวลากับเธอ
แต่ตอนนี้พอมาคิดดูแล้ว
มันเป็นแค่ความละเลย
ฉันไม่ควรปล่อยทิ้งเธอไว้ตามลำพัง
ฉันไม่ควรปล่อยให้เธอร้องไห้คนเดียว
ถ้าฉันรู้สักนิด
ถ้าฉันเอาใจใส่เธอมากกว่านี้อีกสักนิด
เธอคง…
ต่อไปฉันจะไม่ทิ้งเธอไว้ตามลำพังอีกแล้ว
ฉันจะไม่ปล่อยปละละเลย
เพราะฉะนั้น
ไว้เจอกันอีกนะ
แล้วพอถึงตอนนั้นพวกเรา…
มามีความสุขด้วยกันนะ
ฉันเอาเอกสารไปส่งที่ห้องบำบัด เดี๋ยวมานะคะ
การฆ่าตัวตายของคนใกล้ตัว เป็นแผลใจขนาดใหญ่ที่ร้ายแรงมากครับ
สามารถนำไปสู่โรคพีทีเอสดี หรือภาวะเครียดหลังเหตุการณ์รุนแรงครับ
พลังงานลบที่มาจากความทรงจำเหล่านั้น
รุนแรงมาก
จนทำให้จิตใจพยายามที่จะ แยกข้อมูลที่เกี่ยวกับความทรงจำนั้นออกไป
จากจิตสำนึกแม้เพียงชั่วคราวก็ยังดีครับ
นั่นก็คือภาวะสูญเสียความทรงจำชั่วคราว
เพราะมันเป็นความจริงอันแสนเจ็บปวด
จนจิตใจปฏิเสธ ว่าเรื่องแบบนี้ไม่เคยเกิดขึ้นกับตัวเองครับ
จองดาอึนทำไม มีอะไรแปลกเหรอ
ก็แค่เขาดูปกติเกินไปน่ะสิ
ปกติเกินไปอะไรของแก
คือว่า
ดูเหมือนเขาลืมว่าคุณคิมซอวานเสียไปแล้วน่ะ
ทำได้ดีมากค่ะ
- ทำได้ดีมากครับ - ขอบคุณค่ะ
ขอบคุณมากค่ะ
อ้าว คุณพ่อของคุณคิมซอวาน
คุณพยาบาลจองดาอึน
ผมอยากเจอคุณจริงๆ ครับ
ซอวาน
ซอวานของผมพูดว่าอะไรเหรอครับ
คุณคิมซอวานเหรอคะ
คุณพยาบาลเป็นคนสุดท้าย ที่โทรคุยกับลูกผมก่อนตายนี่ครับ
หมายความว่ายังไงคะ คุณคิมซอวานตายอะไรกันคะ
คุณซอวานออกจากโรงพยาบาลแล้วนี่คะ วันก่อนยังเจอตอนมาตรวจอยู่เลยนี่นา
(ตัวละคร สถานที่ องค์กร และเหตุการณ์ในละครเรื่องนี้)
(ไม่มีส่วนเกี่ยวข้องกับความเป็นจริง)
คำบรรยายโดย อภิชญา บุญรินทร์